
Απόφαση αριθ. 78 

Έγκριση τροποποίησης του Οργανισμού Υπηρεσιών Νο¬ 
μαρχιακής Αυτ/σης Λέσβου. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ 
(Συνεδρίαση 15/15.10.97) 

Λαμβάνοντας υπόψη: 

1. Τη διάταξη του άρθρου 104 του Π.Δ. 90/96 «Κώδικας Νο¬ 
μαρχιακής Αυτ/σης» (Φ.Ε.Κ. 21 Α). 

2. Την αριθμ. 519/11.3.96 απόφαση του Νομάρχη Λέσβου 
με την οποία ανατέθηκε σύνταξη μελέτης για την τροποποίη¬ 
ση του ισχύοντος Οργανισμού των Υπηρεσιών της Νομαρ¬ 


χιακής Αυτ/σης Λέσβου, που έχει δημοσιευθεί στο (ΦΕΚ 
994/11.5.95). 

3. Την αριθμ. 9369/24.11.97 απόφαση Γενικού Γραμματέα 
της Περιφέρειας Βόρειου Αιγαίου, με την οποία κρίθηκε νό¬ 
μιμη η αριθμ. 78/97 απόφαση Νομαρχιακού Συμβουλίου Λέ¬ 
σβου. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του προϋπολογισμού της 
Νομαρχίας Αυτ/σης Λέσβου, αποφασίζει: 

Ψηφίζει την τροποποίηση του Οργανισμού των Υπηρεσιών 
της Νομαρχιακής Αυτ/σης Λέσβου ως ακολούθως: 

Το άρθρο 1 τροποποιείται ως ακολούθως 

Άρθρο 1 ο 

Οι Υπηρεσίες της Νομαρχιακής Αυτοδιοίκησης Λέσβου 
διαρθρώνονται ως ακολούθως: 

Α) Από τις Υπηρεσίες Υποστήριξης του Νομάρχη και των 
Νομαρχιακών συλλογικών οργάνων, των οποίων η διάρθρω¬ 
ση και αρμοδιότητες αναλύονται στο κεφάλαιο Ε. 

Β) Από τις Υπηρεσίες 

1) Διεύθυνση Σχεδιασμού και Προγραμματισμού 

2) Διεύθυνση Γεωργίας 

3) Διεύθυνση Κτηνιατρικής 

4) Διεύθυνση Εγγείων Βελτιώσεων 

5) Διεύθυνση Εμπορίου και Τουρισμού 

6) Διεύθυνση Μεταφορών και Επικοινωνιών 

7) Διεύθυνση Επιθεώρησης Εργασίας 

8) Διεύθυνση Υγείας - Πρόνοιας 

9) Διεύθυνση Πρωτοβάθμιας Εκπαίδευσης 

10) Διεύθυνση Δευτεροβάθμιας Εκπαίδευσης 

11) Διεύθυνση Πολιτισμού, Νεότητας και Αποδήμων 

12) Αγροφυλακή 

13) Διεύθυνση Τεχνικών Υπηρεσιών 

14) Διεύθυνση Πολεοδομίας και Περιβάλλοντος 

15) Διεύθυνση Διοικητικών Υπηρεσιών 

16) Διεύθυνση Οικονομικών Υπηρεσιών 

17) Τμήμα Κ.Τ.Ε.Ο. 

18) Τμήμα Ορυκτού πλούτου και Βιομηχανίας 

Άρθρο 2 

Η παράγραφος 4 του άρθρου 2 αντικαθίσταται ως ακολού¬ 
θως: 

4. Γ ραφείο Οργάνωσης. 

Η επεξεργασία στοιχείων για την εκτίμηση των αναγκών και 
την μελέτη βελτίωσης της λειτουργίας της Ν.Α. Λέσβου και η 
σύνταξη προτάσεων. 

Τα άρθρα 3, 11 και 18 καταργούνται. 

Άρθρο 4 

Η παράγραφος 8 του άρθρου 4 τροποποιείται ως ακολού¬ 
θως: 

8) Τμήμα Διοικητικής και Γραμματειακής υποστήριξης 
Στις αρμοδιότητες του ανήκουν: 

Θέματα συγκρότησης επιτροπών προμηθειών, παραλαβής 
υλικών για τις υπηρεσίες της Διεύθυνσης Γεωργίας. 

Η μέριμνα για την εισήγηση ετήσιων προγραμμάτων προ¬ 
μηθειών. 

Η μέριμνα για την απογραφή και συντήρηση των συσκευών 
και μηχανημάτων καθώς και η μέριμνα για την εκποίηση των χα- 
ρακτηριζομένων ως ακαταλλήλων ή αχρήστων. 

Θέματα σχετιζόμενα με την καθαριότητα και ασφάλεια των 
κτιρίων. 

Η παρακολούθηση των χορηγουμένων αδειών στους υ¬ 
παλλήλους. 

Η μέριμνα για τη σύσταση πάγιας προκαταβολής χαρτοσή¬ 
μων, ταχυδρομικών τελών και υπευθύνων δηλώσεων. 

• Η πρωτοκόλληση διακίνησης της αλληλογραφίας, η δα¬ 
κτυλογράφηση και διεκπεραίωση των εγγράφων και η οργά¬ 
νωση και ταξινόμηση του αρχείου. 

Προϊστάμενος του Τμήματος τοποθετείται υπάλληλος του 
κλάδου ΠΕ Διοικητικού - Οικονομικού ή ΤΕ Διοικητικού - Λο¬ 
γιστικού και Αυτοδιοίκησης ή ΔΕ Διοικητικού - Λογιστικού. 

Στο Άρθρο 4 προστίθεται 9 1 παράγραφος ως ακολούθως: 

9) Τμήμα οικονομικό 

Στις αρμοδιότητες του τμήματος ανήκουν: 
α) ο οικονομικός έλεγχος της εξισωτικής αποζημίωσης 
β) Τήρηση μητρώου δικαιωμάτων ολοκληρωμένου συστή¬ 
ματος 

γ) έλεγχος οικονομικών στοιχείων της δακοκτονίας 
δ) Προώθηση θεμάτων πληρωμής πάσης φύσεως δαπα¬ 
νών στις αρμόδιες υπηρεσίες 
ε) μηχανογράφηση ενίσχυσης στην παραγωγή ελαιολάδου 
στ) οικονομικός έλεγχος των επιδοτήσεων της οδηγίας 
2328/90 

ζ) οικονομικός έλεγχος στοιχείων συμμετεχόντων στο πρό¬ 
γραμμα ΠΙΘΑ 

η) Προώθηση θεμάτων μισθοδοσίας προσωπικού ιδιωτι¬ 
κού δικαίου και με σύμβαση έργου 
θ) Προώθηση δαπανών για ενταλματοποίηση 
ι) Φορολογικά 

ια) Η κατάρτιση σχεδίου προϋπολογισμού και η μέριμνα για 
την προώθησή του στις αρμόδιες υπηρεσίες 
Προϊστάμενος του Τ μήματος τοποθετείται υπήλληλος του 
κλάδου ΠΕ Διοικητικού - Οικονομικού ή ΤΕ Διοικητικού - Λο¬ 
γιστικού και Αυτοδιοίκησης ή ΔΕ Διοικητικού - Λογιστικού. 

Άρθρο 5 

Μετά το εδάφιο 7 της παραγράφου 2 του άρθρου 5 προ¬ 
στίθεται το εξής εδάφιο: 

Η χορήγηση αδειών λειτουργίας βιοτεχνιών επεξεργασίας 
γάλακτος, κρέατος, σφαγειοτεχνικών εγκαταστάσεων, κρε¬ 
ατοσκευασμάτων, αλιευμάτων και κέντρων αποστολής και 
συσκευασίας αλιευμάτων 

Το εδάφιο 9 της παραγράφου 3 του άρθρου 5 καταργείται. 
Η παράγραφος 5 του άρθρου 5 αντικατίσταται ως ακολού¬ 
θως: 

5) Γραφείο Δοικητικής και Γ ραμματειακής υποστήριξης 
Στις αρμοδιότητές του ανήκουν: 

Θέματα συγκρότησης επιτροπών προμηθειών, παραλαβής 
υλικών για τις υπηρεσίες της Διεύθυνσης Κτηνιατρικής. 

Η μέριμνα για την εισήγηση ετήσιων προγραμμάτων προ¬ 
μηθειών. 

Η μέριμνα γιατην απογραφή και συντήρηση των συσκευών 


και μηχανημάτων καθώς και η μέριμνα για την εκποίηση των 
χαρακτηριζομένων ως ακατάλληλων ή αχρήστων. 

Θέματα σχετιζόμενα με την καθαριότητα και ασφάλεια των 
κτιρίων. 

Η παρακολούθηση των χορηγουμένων αδειών στους υ¬ 
παλλήλους. 

Η μέριμνα για την σύσταση πάγιας προκαταβολής χαρτο¬ 
σήμων, ταχυδρομικών τελών και υπευθύνων δηλώσεων. 

Η πρωτοκόλληση διακίνησης της αλληλογραφίας, η δα¬ 
κτυλογράφηση και διεκπεραίωση των εγγράφων και η οργά¬ 
νωση και ταξινόμηση του αρχείου. 

Προϊστάμενος του γραφείου τοποθετείται υπάλληλος του 
κλάδου ΠΕ Διοικητικού - Οικονομικού ή ΤΕ Διοικητικού - Λο¬ 
γιστικού και Αυτοδιοίκησης ή ΔΕ Διοικητικού - Λογιστικού. 

Άρθρο 12 

Τα άρθρα 12 και 13 αντικαθίστανται με το παρακάτω άρθρο 
12 ως εξής: 

Διεύθυνση Υγείας - Πρόνοιας 

Στην Διεύθυνση Υγείας - Πρόνοιας συγχωνεύονται οι πρώ¬ 
ην Διευθύνσεις Υγείας και Δημόσιας Υγιεινής και Κοινωνικής 
Πρόνοιας τις αρμοδιότητες των οποίων ασκεί του λοιπού η 
νέα Διεύθυνση. 

Η Διεύθυνση Υγείας - Πρόνοιας συγκροτείται από τα ακό- 
λουθατμήματα και γραφεία μετις αντίστοιχες αρμοδιότητες. 

1. Τμήμα Χορήγησης Αδειών και Εγκρίσεων. 

Στις αρμοδιότητες του Τμήματος ανήκουν: 

• Η παροχή νοσοκομειακής και εξωνοσοκομειακής περί¬ 
θαλψης σε ασφαλισμένους του Δημοσίου (έκδοση βιβλια¬ 
ρίων ασθένειας, θεώρηση εγκρινομένων από ιατρούς ιατρι¬ 
κών επισκέψεων, συνταγών και εντολών για παρακλινικές ε¬ 
ξετάσεις, υπογραφή συμβάσεων με ιατρούς, φαρμακεία, 
κλινικές και νοσηλευτικά ιδρύματα, εισαγωγή στα νοσοκο¬ 
μεία ασφαλισμένων και δικαιουμένων δωρεάν περίθαλψης, 
ένσταση κατά γνωματεύσεων πρωτοβαθμίων σε δευτερο¬ 
βάθμιες επιτροπές) και η επιβολή κυρώσεων για παραβάσεις 
της νομοθεσίας. 

• Η λήψη μέτρων σε θέματα ψυχικής υγείας (όπως έγκρι¬ 
ση εισαγωγής σε ψυχιατρικά ιδρύματα και δωρεάν νοσηλεί¬ 
ας ασθενών). 

• Η κύρωση πτυχίων μαιών, αδελφών νοσοκόμων και επι- 
σκεπτριών και βοηθών φυσικοθεραπείας και η χορήγηση α¬ 
δειών άσκησης επαγγελμάτων υγείας (ιατρών, οδοντίατρων, 
οδοντοτεχνιτών, μαιών, αδελφών νοσοκόμων και επισκε- 
πτριών, βοηθών φυσικοθεραπείας, οπτικών, αισθητικών και 
ειδικότητας κλινικής χημείας). 

• Η χορήγηση αδειών ίδρυσης και λειτουργίας ιδιωτικών 
κλινικών, διαγνωστικών κέντρων, οδοντιατρείων, μικροβιο¬ 
λογικών και βιοχημικών εργαστηρίων, φαρμακείων, φαρμα¬ 
καποθηκών, καταστημάτων οπτικών ειδών και ειδών για δια¬ 
βητικούς, εργαστηρίων αισθητικών και οδοντοτεχνιτών. 

• Η καθιέρωση εφημερίας ιδιωτικών κλινικών και νοσοκο¬ 
μείων. 

• Η επαπτείατων Ιατρικών, Οδοντιατρικών και Φαρμακευ¬ 
τικών Συλλόγων. 

2. Τμήμα Δημόσιας Υγείας και Υγιεινής 
Στις αρμοδιότητες του Τ μήματος ανήκουν: 

• Η εφαρμογή όλων των προγραμμάτων δημόσιας υγιει¬ 
νής (όπως εμβολιασμοί, πρόληψη λοιμωδών νόσων και α¬ 
φροδισιακών νοσημάτων) και η μέριμνα εφαρμογής των μέ¬ 
τρων για την προστασία της υγείας των εργαζομένων. 

• Η εφαρμογή προγραμμάτων προληπτικής ιατρικής και σ 
δοντιατρικής, οικογενειακού προγραμματισμού, υγιεινής μη¬ 
τρότητας, βρεφικής προσχολικής και σχολικής ηλικίας, πρσ 
γραμμάτων χρονιών νοσημάτων και ψυχικής υγιεινής και πρσ 
γραμμάτων αντιμετώπισης των εξαρτημάτων ουσιών, καθώς 
και η οργάνωση της εθελοντικής αιμοδοσίας. 

• Η προστασία δημοσίων χώρων από δραστηριότητες που 
θέτουν σε κίνδυνο τη δημόσια υγεία και η επαναδραστηριο- 
ποίησή τους, σε συνεργασία με τους ΟΤΑ. 

• Η εφαρμογή προγραμμάτων για την περιβαλλοντική 
προστασία και την πρόληψη επιβλαβών περιβαλλοντικών ε¬ 
πιπτώσεων. 

• Η επιβολή κυρώσεων σε ιατρούς, οδοντίατρους, κτηνία¬ 
τρους και φαρμακοποιούς για παράβαση της νομοθεσίας 
(για τα ναρκωτικά, τα δείγματα φαρμάκων και τα προϊόντα 
αρμοδιότητας ΕΟΦ). 

Στο τμήμα υπάγονται τα εξής γραφεία: 

α) Γραφείο Υγειονομικού Ελέγχου. 

Στις αρμοδιότητες του Γραφείου ανήκουν: 

• Η εφαρμογή του υγειονομικού κανονισμού και των λοι¬ 
πών υγειονομικών διατάξεων. 

• Η έκδοση τοπικών υγειονομικών διατάξεων και η λήψη 
μέτρων σε θέματα δημόσιας υγιεινής (όπως, υγειονομικός έ¬ 
λεγχος χώρων, εγκαταστάσεων, καταστημάτων και σχολι¬ 
κών κτιρίων, συμβάσεις με ιατρούς για Υγειονομεία και Αε- 
ρουγειονομία, καταπολέμηση κουνουπιών, καθορισμός α¬ 
ριθμού επιτρεπόμενων οικόσιτων ζώων). 

• Η έκδοση τοπικών υγειονομικών διατάξεων και η λήψη 
μέτρων σε θέματα υγιεινής περιβάλλοντος (άδεια διάθεσης 
λυμάτων και βιομηχανικών αποβλήτων, μέτρα απολύμανσης 
ή φθορίωσης ύδατος, άδεια λειτουργίας εργαστηρίων ραδι¬ 
οϊσοτόπων για ιατρικές εφαρμογές μέτρα για τη χρήση ή 
καύση πετρελαίου, όροι για την εγκατάσταση κοιμητηρίων, 
όροι για τη λειτουργία κολυμβητικών δεξαμενών, άδεια εκ¬ 
μετάλλευσης φυσικού μεταλλικού νερού, καθορισμός χώ¬ 
ρων εγκατάστασης νομάδων). 

• Η εποπτεία της λειτουργίας ιδιωτικών κλινικών, διαγνω¬ 
στικών κέντρων οδοντιατρείων, μικροβιολογικών και βιοχημι¬ 
κών εργαστηρίων, φαρμακείων, φαρμακαποθηκών, καταστη¬ 
μάτων οπτικών ειδών και ειδών για διαβητικούς, εργαστηρίων 
αισθητικών και οδοντοτεχνιτών, ο έλεγχος τήρησης της νο¬ 
μοθεσίας και η επιβολή των προβλεπόμενων κυρώσεων. 

β) Γ ραφείο Προαγωγής της Υγείας 

Στις αρμοδιότητες του Γ ραφείου ανήκουν: 

• Η προστασία και προαγωγή της υγείας, με την εκπόνηση 
προγραμμάτων προληπτικής ιατρικής και οδοντιατρικής, οι¬ 
κογενειακού προγραμματισμού, υγιεινής μητρότητας, βρεφι¬ 
κής, προσχολικής και σχολικής ηλικίας, προγραμμάτων χρο¬ 
νιών νοσημάτων και ψυχικής υγιεινής και προγραμμάτων α¬ 
ντιμετώπισης των εξαρτητικών ουσιών. 

• Η εκπόνηση προγραμμάτων κοινωνικής επανένταξης 
χρονίως πασχόντων και προγραμμάτων στεγαστικής προ¬ 
στασίας και αποιδρυματοποίησης χρονίως και ψυχικά πα¬ 
σχόντων. 

3. Τμήμα Κοινωνικής Αρωγής 

Στις αρμοδιότητες του τμήματος ανήκουν: 

• Η εφαρμογή προγραμμάτων προστασίας των οικονομι¬ 
κά αδυνάτων, των προσφύγων και των επαναπατριζομένων 
και η παροχή οικονομικής ενίσχυσης ή επείγουσας περίθαλ¬ 
ψης σε άτομα, οικογένειες ή κοινωνικές ομάδες που περιέ- 
χονται σε κατάσταση ανάγκης αξαιτίας κοινωνικών γεγονό¬ 
των ή φυσικών καταστροφών. 

• Η αγορά ή απαλλοτρίωση εκτάσεων για την κατασκευή 
κατοικιών και η αναγνώριση δικαιούχων στεγαστικής συν¬ 
δρομής (αστέγων από θεομηνίες ή ατυχήματα, προφύγων, 
στεγαζομένων σε δυσμενείς συνθήκες κλπ). 

• Ο καθορισμός των όρων και της διαδικασίας παραχώρη¬ 
σης ακινήτων σε δικαιούχους, η έκδοση και ανάκληση παρα¬ 
χωρητηρίων, η ρύθμιση των δόσεων και η βεβαίωση των χρε¬ 
ών παλαιών και νέων προσφύγων, η νομιμοποίηση ανωμάλων 
αγοραπωλησιών και τα σχετικά με την ανταλλαγή και μεταβί¬ 
βαση παραχωρηθέντων ακινήτων. 


• Η οικονομική ενίσχυση αυτοστεγαζομένων, η μίσθωση ή 
δωρεάν παραχώρηση ακινήτων κατά χρήση ή κυριότητα, η 
ρύθμιση διαφόρων θεμάτων κοινωνικής κατοικίας και η επι¬ 
βολή κυρώσεων για παραβάσεις της νομοθεσίας. 

• Η χορήγηση αδείας ίδρυσης και λειτουργίας ιδρυμάτων 
παιδικής πρόνοιας σε φυσικά ή νομικά πρόσωπα και η ανα¬ 
γνώριση σωματείου ως φιλανθρωπικού. 

• Η ειδική αναγνώριση σωματείου ως φιλανθρωπικού και η 
έγκριση κληροδοτημάτων του Α.Ν. 2039 μέχρι του ποσού 
των 2 εκατ. δρχ. 

• Η χορήγηση αδείας λειτουργίας νομικών προσώπων μη 
κερδοσκοπικού χαρακτήρα για Ηλικιωμένους και άτομα με 
Ειδικές Ανάγκες (ΑΜΕΑ) και αδείας λειτουργίας ιδιωτικών ε¬ 
πιχειρήσεων με ανάλογους σκοπούς. 

• Η ανάληψη χορηγούμενων οικονομικών ενισχύσεων σε 
φορείς κοινωνικής αντίληψης από το προϊόν των Ειδικών 
Κρατικών Λαχείων. 

• Η δωρεάν διάθεση υλικών από ίδρυμα σε άλλο ίδρυμα 
και η μεταφορά αδιάθετων κεφαλαίων από κρατική επιχορή¬ 
γηση. 

• Η επιχορήγηση ιδρυμάτων κοινωνικής πρόνοιας (όπως, 
γηροκομείων, θεραπευτηρίων χρονιών παθήσεων) για την α¬ 
ντιμετώπιση δαπανών λειτουργίας. 

• Η χορήγηση αδειών διενέργειας εράνων, λαχειοφόρων 
και φιλανθρωπικών αγορών. 

• Η χορήγηση αδείας άσκησης επαγγέλματος Κοινωνικού 
Λειτουργού. 

• Η χορήγηση αδείας λειτουργίας και αδείας άσκησης ε¬ 
παγγέλματος τεχνικού προσθετικών και ορθωτικών κατα¬ 
σκευών. 

• Ο διορισμός μελών Διοικητικών Συμβουλίων, η εποπτεία και 
η ρύθμιση θεμάτων λειτουργίας ιδρυμάτων προστασίας και α¬ 
ρωγής οικογένειας και παιδιού (όπως, Κέντρων Παιδικής Μέρι¬ 
μνας, Παιδικών και Βρεφονηπιακών Σταθμών, Παιδικών Εξο¬ 
χών, Παραρτημάτων ΠΙΚΠΑ και ΚΕΠΕΠ). 

• Ο ορισμός μελών του Διοικητικού Συμβουλίου των Τα¬ 
μείων Πρόνοιας και Προστασίας Πολυτέκνων. 

• Η εποπτεία και ο έλεγχος της νόμιμης λειτουργίας των 
Οικοδομικών Συνεταιρισμών. 

• Η εποπτεία ιδρυμάτων κοινωνικής πρόνοιας (όπως γη¬ 
ροκομείων, θεραπευτηρίων χρονιών παθήσεων). 

• Η εποπτεία νομικών προσώπων μη κερδοσκοπικού χα¬ 
ρακτήρα για Ηλικιωμένους και ΑΜ ΕΑ των φιλανθρωπικών και 
κοινωφελούς χαρακτήρα σωματείων και ιδρυμάτων και των 
ειδικώς φιλανθρωπικών σωματείων. 

4. Τμήμα Κοινωνικής εργασίας 

Στις αρμοδιότητες του τμήματος ανήκουν: 

• Η εφαρμογή προγραμμάτων προστασίας της μητέρας 
και των παιδιών προσχολικής και σχολικής ηλικίας, η μέριμνα 
ανάπτυξης θεσμών προστασίας και συμπαράστασης (όπως 
οι ανάδοχες οικογένειες) και η μέριμνα για την υιοθεσία των 
ανηλίκων. 

• Η εφαρμογή προγραμμάτων για την προστασία και κο- 
νωνικοοικονομική επανένταξη ων μονογονικών οικογενειών. 

• Η εφαρμογή προγραμμάτων κοινωνικής και οικονομικής 
επανένταξης ευπαθών ομάδων του πληθυσμού, η δημιουρ¬ 
γία θεσμών συμβουλευτικής και ψυχολογικής υποστήριξης 
των μελών τους, ο επαγγελματικός προσανατολισμός, ή ε¬ 
παγγελματική κατάρτιση και η τοποθέτηση σε θέσεις εργα¬ 
σίας των ατόμων που αποκλείονται κοινωνκά και από την α¬ 
γορά εργασίας. 

• Η προστασία των ατόμων που αποφυλακίζονται και έχουν 
άμεση ανάγκη βοήθειας για την οικονομική και κοινωνική τους 
επανένταξη και η δημιουργία προγραμμάτων κατάρτισης και 
επανακατάρτισης των αποφυλακιζομένων. 

• Η εφαρμογή προγραμμάτων κοινωνικής υποστήριξής 

τηςτρίτης ηλικίας και η δημιουργία θεσμών συμβουλευτικής 
και ψυχολογικής υποστήριξης των μελών της. 

• Η προστασία των Ατόμων Με Ειδικές Ανάγκες (ΑΜΕΑ) 
μέσω της κοινωνικής και οικονομικής τους επανένταξης. 

• Η εφαρμογή προγραμμάτων προστευμένων εργαστη¬ 
ρίων για τα ΑΜΕΑ και κέντρων επαγγελματικής κατάρτισης 
και η οργάνωση θεσμών επαγγελματικού προσανατολισμού 
και επαγγελματικής τοποθέτησης των ΑΜΕΑ. 

5. Γραφείο Κοινωνικών Ερευνών 

Στις αρμοδιότητες του γραφείου ανήκουν: 

• Η διενέργεια κοινωνικών ερευνών για τη στεγαστική κα¬ 
τάσταση ταυ πληθυσμού, για την κατάσταση της οικογένειας 
και των ευπαθών ομάδων του πληθυσμού και η συνεργασία 
με το Τμήμα Παρχής Κοινωνικών Υπηρεσιών για τον σχεδία¬ 
σμά κοινωνικών προγραμμάτων και με την Διεύθυνση Προ¬ 
γραμματισμού για την εξασφάλιση της χρηματοδότησης των 
προγραμμάτων αυτών. 

6. Γραφείο Διοικητικής και Γραμματειακής Υποστήριξης 
Στις αρμοδιότητες του ανήκουν: 

Θέματα συγκρότησης επιτροπών προμηθειών, παραλαβής 
υλικών. 

Η μέριμνα για την εισήγηση ετήσιων προγραμμάτων προ¬ 
μηθειών. 

Η μέριμνα για την απογραφή και συντήρηση των συσκευών 
και μηχανημάτων καθώς και η μέριμνα για την εκποίηση των 
χαρακτηριζόμενων ως ακαταλλήλων ή αχρήστων. 

Θέματα σχετιζόμενα με την καθαριότητα και ασφάλεια των 
κτιρίων. 

Η παρακολούθηση των χορηγούμενων αδειών στους υ¬ 
παλλήλους. 

Η μέριμνα για την σύσταση πάγιας προκαταβολής χαρτο¬ 
σήμων, ταχυδρομικών τελών και υπευθύνων δηλώσεων. 

• Η πρωτοκόλληση διακίνησης της αλληλογραφίας, η δα¬ 
κτυλογράφηση και διεκπεραίωση των εγγράφων και η οργά¬ 
νωση και ταξινόμηση του αρχείου. 

7. Γραφείο Υγείας - Πρόνοιας Λήμνου. 

Το Γραφείο λειτουργεί σαν αποκεντρωμένη μονάδα της 
Δ/νσης. 

Το Άρθρο 14 τροποποιείται ως εξής: 

Άρθρο 14 

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Η Διεύθυνση Δευτεροβάθμιας Εκπαίδευσης αποτελείται α¬ 
πό τα παρακάτω Τμήματα με τις αντίστοιχες αρμοδιότητες: 

1. Τμήμα Διοικητικών Θεμάτων 

Αρμοδιότητες του Τμήματος είναι οι αναφερόμενες στο 
άρθρο 1 της αριθμ. Δ4/140/18.2.86 απόφασης του ΥΠΕΠΘ 
(ΦΕΚ 1 14 / 1 9.3.86 τεύχος Β'). 

2. Τμήμα Εκπαιδευτικών Θεμάτων Γ ενικής Κατεύθυνσης 
Αρμοδιότητες του Τμήματος είναι οι αναφερόμενες στο 

άρθρο 3 της αριθμ. Δ4/140/18.2.86 απόφασης του ΥΠΕΠΘ 
(ΦΕΚ 114/19.2.86τεύχος Β'). 

3. Τμήμα Εκπαιδευτικών Θεμάτων Τεχνικής - Επαγγελματι¬ 
κής Κατεύθυνσης 

Αρμοδιότητες του Τμήματος είναι οι αναφερόμενες στο 
άρθρο 4 της αριθμ. Δ4/140/18.2.86 απόφασης του ΥΠΕΠΘ 
(ΦΕΚ 114/19.3.86 τεύχος Β') 

4. Τμήμα Αθλητικών θεμάτων 
Αρμοδιότητες του τμήματος είναι: 

Η προαγωγή και ανάπτυξη του αθλητισμού. 

Το τμήμα αποτελείται από τα εξής γραφεία 
α. Γραφείο Φυσικής Αγωγής. 

Στις αρμοδιότητες του γραφείου ανήκουν: 

• Ο συντονισμός των αθλητικών δραστηριοτήτων, των πα¬ 
ρελάσεων και λοιπών σχετικών εκδηλώσεων των σχολικών 


μονάδων καθώς και της σχολικής αθλητικής και γυμναστικής 
κίνησης του νομού. 

• Η οργάνωση των τοπικών ή περιφερειακών σχολικών α¬ 
γώνων και τοπικών εορτών και η φροντίδα για την καλή διε¬ 
ξαγωγή τους. 

• Η καταγραφή όλων των αθλητικών σχολικών εγκαταστά¬ 
σεων και η εισήγηση γιατην ίδρυση και λειτουργία νέων, προ¬ 
τείνει δε τη χρήση τους από τις αθλητικές ομοσπονδίες και 
άλλους φορείς. 

• Η παρακολούθηση της κατασκευής, συντήρησης και λει¬ 
τουργίας των σχολικών γυμναστηρίων, η φροντίδα για τη 
βελτίωση και οικονομική επιχορήγησή τους και η εισήγηση 
για τη λήψη μέτρων σε θέματα ανάπτυξης και καλής λει¬ 
τουργίας των αθλητικών αυτών εγκαταστάσεων. 

• Η φροντίδα για τηνπρομήθεια και διάθεση του αθλητικού 
υλικού στα σχολεία του νομού. 

• Η συνεργασία με τις Δ/νσεις και τα γραφεία της Α/θμιας 
και Β/θμιας Εκπαίδευσης σε ότι αφορά τη διδασκαλίατου μα¬ 
θήματος της Φυσικής Αγωγής, τον σχολικό αθλητισμό και τις 
άλλες σχολικές δραστηριότητες. 

• Η οργάνωση κάθε σχολικό έτος, απολογιστικών και προ¬ 
γραμματικών διασκέψεων των καθηγητών Σωματικής Αγω¬ 
γής, για θέματα σχολικού αθλητισμού. 

• Η σύνταξη και η υποβολή στο Νομάρχη στο τέλος κάθε 
σχολικού έτους, εκθέσεων για τη σχολική αθλητική δραστη¬ 
ριότητα, τα υφιστάμενα προβλήματα καθώς και προτάσεις 
για την επίλυσή τους. 

• Η απόσπαση καθηγητών Σωματικής Αγωγής στα γυμνα¬ 
στήρια. 

• Συντονισμός και οργάνωση αθλητικών δραστηριοτήτων 
και άλλων πολιτιστικών εκδηλώσεων των σχολείων. 

β) Γραφείο εξωσχολικού αθλητισμού με τις εξής αρμοδιό¬ 
τητες 

Η υποβολή αίτησης για έκπτωση μελών των διοικήσεων, η 
άσκηση εποπτείας και ελέγχου πρωτοβαθμίων σωματείων, η 
δυνατότητα αναβολής οποιουδήποτε αγώνα για λόγους δη¬ 
μόσιας τάξης, η έγκριση συμμετοχής σωματείων σε αγώνες 
στο Εξωτερικό και η έγκριση για διοργάνωση διεθνών αγώ¬ 
νων στο Εσωτερικό. Εξαιρούνται για όλα αυτά τα θέματα σω¬ 
ματεία που μετέχουν σε πρωταθλήματα Εθνικής Κατηγο- 
ρίας. 

Η λειτουργία των Γυμναστηρίων Νομαρχιακής σημασίας 
που θα μεταβιβασθούν στην Νομαρχιακή Αυτοδιοίκηση Λέ¬ 
σβου με προεδρικά διατάγματα σε εφαρμογή της παραγρά¬ 
φου 2 του άρθρου 10 του Ν. 2503/1997. 

Η αύξηση των προσκλήσεων σε κάθε φύσεως αγώνες, το¬ 
πικού πρωταθλήματος και Κυπέλλου Ελλάδας, που οργανώ¬ 
νονται από τις οικείες τοπικές οργανώσεις. 

Η παροχή άδειας λειτουργίας ιδιωτικών Σχολών Γ υμναστι¬ 
κής και η εποπτεία τους, η παροχή άδειας λειτουργίας των 
πάσης φύσεως αγωνιστικών χώρων, η απόφαση γιατην κα¬ 
ταλληλότητα χώρου γιατην ίδρυση Γ υμναστηρίων. 

Ο καθορισμός αποζημίωσης μελών Διοίκησης Γ υμναστη¬ 
ρίων (με την επιφύλαξη του άρθρου 4 παραγ. 6 του Ν. 
2240/1994). 

5. Γραφείο Δευτεροβάθμιας Εκπαίδευσης Λήμνου 

Λειτουργεί σαν αποκεντρωμένη μονάδα της διεύθυνσης. 

6. Γ ραφείο Σχολικών Συμβούλων. 

Άρθρο 16 

Η παράγραφος 2 του άρθρου 16 καταργείται 

Η παράγραφος 6 του άρθρου 16 τροποποιείται ως ακο¬ 
λούθως: 

6. Γραφείο Πολιτισμού, Νεότητας και Αποδήμων Λήμνου 

Αρμοδιότητες του γραφείου είναι: 

Η διατήρηση και προβολή της Πολιτιστικής κληρονομιάς 

της Επαρχίας Λήμνου, η φροντίδα για την αξιοποίηση του ε¬ 
λεύθερου χρόνου των νέων, η μελέτη και αντιμετώπιση των 
κοινωνικών τους προβλημάτων, η σύσφιγξη και ανάπτυξη 
των σχέσεων με τους απόδημους που κατάγονται από την 
Λήμνο και Άγιο Ευστράτιο. 

Άρθρο 17 

Η υπηρεσία του Άρθρου 17 ανασυγκροτείται ως ακολού¬ 
θως: 

Τα τμήματα 1) Αστικής και Δημοτική κατάστασης, 2) Εκλο¬ 
γών 3) πολιτικών δικαιωμάτων Λήμνου και το γραφείο Ενημέ¬ 
ρωσης των πολιτών υπάγονται στην Δ/νση Διοικητικών Υπη¬ 
ρεσιών. 

Το γραφείο ισότητας των δύο φύλων υπάγεται στη Δ/νση 
Προγραμματισμού. 

Τα υπόλοιπα τμήματα και γραφεία αποτελούν την Υπηρε¬ 
σία της Αγροφυλακής. 

Η Υπηρεσία της Αγροφυλακής λειτουργεί σύμφωνα με το 
Ν.Δ. 3030/54 «Περί Αγροφυλακής και τις συναφείς προς αυ¬ 
τά διατάξεις, όπως τροποποιήθηκαν και συμπληρώθηκαν με¬ 
ταγενέστερα». 

Η Αγροφυλακή στο νομό αποτελείται από: 

1. Τη Διοίκηση Αγροφυλακής που λειτουργεί σε επίπεδο Δι¬ 
εύθυνσης και 

2. Τα Αγρονομεία που λειτουργούν σε επίπεδο τμήματος 
και είναι τα παρακάτω: 

I. Αγρονομείο Μυτιλήνης 

II. Αγρονομείο Αγιάσου 

III. Αγρονομείο Πλωμαρίου 

IV. Αγρονομείο Καλλονής 

V. Αγρονομείο Λήμνου 

Θέματα που αφορούν στο προσωπικό των παραπάνω υπηρε¬ 
σιών ρυθμίζονται από τις κείμενες περί Αγροφυλακής διατάξεις. 

Από το τμήμα Πολιτικών δικαιωμάτων Λήμνου, οι αρμοδιό¬ 
τητες που αφορούν στην προστασία των πολιτών μεταβιβά¬ 
ζονται στο Αγρονομείο Λήμνου. 

Άρθρο 19 

Η παράγραφος 1 του άρθρου 19 συμπληρώνεται και με τις 
αρμοδιότητες της έγκρισης μελετών κυκλοφοριακών συνδέ¬ 
σεων. 

Στην παράγραφο 3 του άρθρου 19 το τμήμα εγγειοβελτιω¬ 
τικών έργων ονοματίζεται «Τμήμα εγγειοβελτιωτικών και υ¬ 
δραυλικών έργων» και ασκεί του λοιπού τις ανάλογες αρμο¬ 
διότητες υδραυλικών έργων. 

Η παράγραφος 4 του άρθρου 19 συμπληρώνεται και με τις 
αρμοδιότητες χορήγησης αδειών τομών οδοστρώματος και 
λειτουργίας και συντήρησηςτων μηχανημάτωντουτέως Νο¬ 
μαρχιακού Ταμείου Λέσβου. 

Η Υπηρεσία της παραγράφου 6του άρθρου 19 «Τ μήμα σχε- 
διασμού και αδειοδοτήσεων» καταργείται και οι αρμοδιότη¬ 
τες της κατανέμονται στα καθ' ύλην τμήματα. 

Τ ο τελευταίο εδάφιο της παραγράφου 6 του άρθρου 19 «Η α¬ 
ντιμετώπιση θεμάτων σεισμοπλήκτων.» διαγράφεται. 

Άρθρο 20 

Η υπηρεσία της παραγράφου 4 του άρθρου 20 (Τμήμα 
Προστασίας Περιβάλλοντος) μετονομάζεται σε τμήμα περι¬ 
βάλλοντος. 

Στις αρμοδιότητες του τμήματος ανήκουν: 

- Η εκτέλεση προγραμμάτων μέτρησης, δειγματοληψίας, 
καταγραφής και αξιολόγησης των διαφόρων ρύπων. 

- Η έγκριση και θεώρηση μελετών περιβαλλοντικών επι¬ 
πτώσεων καθώς και η εισήγηση στα αρμόδια όργανα της Ν.Α. 
για έγκριση περιβαλλοντικών όρων επί έργων ή δραστηριο¬ 
τήτων. 


- Ο έλεγχος τήρησης περιβαλλοντικών όρων. 

- Η εισήγηση για την επιβολή διοικητικών κυρώσεων με βά¬ 
ση τις αρμοδιότητες τους. 

- Η υλοποίηση προγραμμάτων προστασίας του περιβάλ¬ 
λοντος. 

- Η εκπόνηση προγραμμάτων περιβαλλοντικής προστα¬ 
σίας, σε συνεργασία με τη Διεύθυνση Προγροαμματισμού. 

- Η παροχή περιβαλλοντικής πληροφόρησης. 

Στο τμήμα θα λειτουργεί εργαστήριο το οποίο θα στηρίζει 
τις παραπάνω αρμοδιότητες. 

Άρθρο 21 

Η πρώτη παράγραφος του άρθρου 21 αντικαθίσταται ως ε¬ 
ξής: 

Αρμοδιότητες της Διεύθυνσης ανάγονται στα διορθωτικά 
θέματα των υπηρεσιών τη Ν.Α., στην υπηρεσιακή κατάσταση 
του προσωπικού, στηνεξυπηρέτησητωνυπηρεσιώντης Ν. Α. 
στα θέματα κίνησης των υπηρεσιακών αυτοκινήτων, στα θέ¬ 
ματα μισθοδοσίας, αστικής και δημοτικής κατάστασης, ε¬ 
κλογών ενημέρωσης των πολιτών και η διακίνιση της αλλη¬ 
λογραφίας. 

Άρθρο 23 

Η Υπηρεσίατου άρθρου 23 (Κέντρο Τεχνολογικού Ελέγχου 
Οχημάτων) μετονομάζεται σε «Κέντρο Τεχνικού Ελέγχου Ο¬ 
χημάτων». 

Άρθρο 24 

Η 8η παράγραφος του άρθρου 24 τροποποιείται ως ακο¬ 
λούθως: 

8. Διεύθυνση ΠΣΕΑ 

Οι αρμοδιότητες της Διεύθυνσης ΠΣΕΑ διέπονται από τις 
κείμενες κάθε φορά διατάξεις. 

Η Διεύθυνση αποτελείται: 

α) από το Τμήμα Πολιτικής σχεδίασης εκτάκτων αναγκών 
του οποίου η διάρθρωση και οι αρμοδιότητες διέπονται από 
τις κείμενες κάθε φορά διατάξεις. 

β) από το Τμήμα Πολιτικής προστασίας το οποίο θα έχει 
σαν αποστολή τον σχεδίασμά, την οργάνωση και τον συντο¬ 
νισμό σε τοπικό επίπεδο των Υπηρεσιών της Ν.Α. Λέσβου για 
θέματα αντιμετώπισης φυσικών, τεχνολογικών ή άλλων κα¬ 
ταστροφών σε καιρό ειρήνης. 

Οι αρμοδιότητες του Τμήματος απορρέουν από τις διατά¬ 
ξεις του Ν. 2344/11.10.95 και του Ν.Δ. 17/1974 ως και από κά¬ 
θε άλλη γενική ή ειδική διάταξη που έχει σχέση με τα θέματα 
Πολιτικής Προστασίας. 

γ) από το Τμήμα ΠΣΕΑ Λήμνου το οποίο αποτελεί αποκε¬ 
ντρωμένη μονάδα της Διεύθυνσης ΠΣΕΑ 

Προϊστάμενος της Διεύθυνσης ΠΣΕΑ ορίζεται κατά τις κεί¬ 
μενες διατάξεις. 

Προϊστάμενος του τμήματος Πολιτικής προστασίας ορίζε¬ 
ται υπάλληλος ΠΕ ή ΤΕ ή ΔΕ με βαθμό Α. 

Η περαιτέρω στελέχωση ενεργείται με απόφαση του Νο¬ 
μάρχη ή του Αναπληρωτή του από υπαλλήλους των υπηρε¬ 
σιών της Ν.Α. Λέσβου ανάλογα με τις εκάστοτε ανάγκες. 

Άρθρο 31 

Οι κατωτέρω παράγραφοι και εδάφια του άρθρου 31 αντι¬ 
καθίσταται ως ακολούθως: 

2.6.5. Στο τμήμα συγκοινωνιών Λήμνου προΐσταται υπάλ¬ 
ληλος κλάδου Μηχανικών κατηγορίας ΠΕ ή του κλάδου Τε¬ 
χνολογικών Εφαρμογών κατηγορίας ΤΕ ή του κλάδου Διοι¬ 
κητικών κατηγορίας ΔΕ. 

3.1. ΔΙΕΥΘΥΝΣΗ ΥΓΕΙΑΣ-ΠΡΟΝΟΙΑΣ 

Στη Δ/νση Υγείας-Πρόνοιας, προΐσταται υπάλληλος του 

κλάδου Υγιεινολόγων ή Ιατρών ή Ελεγκτών Ιατρών, ή του κλά¬ 
δου Διοικητικών, Πανεπιστημιακής Εκπαίδευσης (ΠΕ). 

• 3.2.1. Στο Τμήμα χορήγησης αδειών & εγκρίσεων 
προίσταται υπάλληλος του κλάδου Υγιεινολόγων ή Ιατρών ή 
Ελεγκτών Ιατρών, ή του κλάδου Διοικητικών, Πανεπιστημαι- 
κής Εκπαίδευσης (ΠΕ). 

• 3.1.2. Στο Τμήμα Δημόσιας Υγείας & Υγιεινής προίσταται 
υπάλληλος του κλάδου Υγιεινολόγων ή Ιατρών ή Ελεγκτών 
Ιατρών, ή του κλάδου Διοικητικών, Πανεπιστημιακής Εκπαί¬ 
δευσης (ΠΕ) ή του κλάδου Επισκεπτών Υγείας (ΤΕ) ή Υγεινο- 
λόγων Τεχνολογικής Εκπαίδευσης (ΤΕ). 

• 3.1.3. Στο Γραφείο Υγειονομικού Ελέγχου προίσταται υ¬ 
πάλληλος του κλάδου Εποπτών Δημόσιας Υγείας (ΤΕ). 

• 3.1.4. Στο Γραφείο Προαγωγής Υγείας προίσταται υπάλ¬ 
ληλος του Κλάδου Υγιεινολόγων ή Ιατρών ή Ελεγκτών Ια¬ 
τρών, ή Ελεγκτών Οδοντιάτρων, ή του κλάδου Διοικητικών, 
Πανεπιστημιακής Εκπαίδευσης (ΠΕ) ή του κλάδου Διοικητι¬ 
κών Τεχνολογικής Εκπαίδευσης (ΤΕ). 

• 3.1.5 Στο Γραφείο Υγείας Πρόνοιας Λήμνου προίσταται 
υπάλληλος του κλάδου Υγιεινολόγων ή Ιατρών ή Ελεγκτών 
Ιατρών, ή Ελεγκτών Οδοντίατρων Πανεπιστημιακής Εκπαί¬ 
δευσης (ΠΕ) ήτου κλάδου Εποπτών Υγείας Τεχνολογικής Εκ¬ 
παίδευσης (ΤΕ). 

• 3.1.6. Στο Τμήμα Κοινωνικής Αρωγής, προίσταται υπάλ¬ 
ληλος του κλάδου Τεχνολόγων Μηχανικών ή Διοικητικών / Οι¬ 
κονομικού, Τεχνολογικής Εκπαίδευσης (ΤΕ). 

• 3.1.7 Στο Τμήμα Κοινωνικής Εργασίας, προίσταται υπάλ¬ 
ληλος του κλάδου Κοινωνικών Λειτουργών, Πανεπιστημια¬ 
κής (ΠΕ) ή Τεχνολογικής Εκπαίδευσης (ΤΕ). 

• 3.1.8 Στο Γραφείο Κοινωνικών Ερευνών, προίσταται υ¬ 
πάλληλος του κλάδου Κοινωνιολόγων Πανεπιστημιακής Εκ¬ 
παίδευσης (ΠΕ). 

• 3.1.9. Στο Γ ραφείο Διοικητικής και Γ ραμματειακής Υπο¬ 
στήριξης προίσταται υπάλληλος του κλάδου ΠΕ Διοικητικού 
- Οικονομικού ή ΤΕ Διοικητικού - Λογιστικού και Αυτοδιοίκη¬ 
σης ή ΔΕ Διοικητικού - Λογιστικού. 

Η παράγραφος 4.1.1. αντικαθίσταται ως ακολούθως: 

• 4.1.1. Στο Τμήμσ Συγκοινωνιακών Έργων προίσταται υ¬ 
πάλληλος του κλάδου Πολιτικών Μηχανικών Πανεπιστημια¬ 
κής Εκπαίδευσης (ΠΕ) ή του κλάδου Αγρονόμων Τοπογρά¬ 
φων Πανεπιστημιακής Εκπαίδευσης (ΠΕ). 

Η παράγραφος 4.1.2. αντικαθίσταται ως ακολούθως: 

• 4.1.2. Στο Τμήμα Κτιριακών Έργων προίσταται υπάλλη¬ 
λος του κλάδου Πολιτικών Μηχανικών ή αρχιτεκτόνων Πανε¬ 
πιστημιακής Εκπαίδευσης (ΠΕ). 

Η παράγραφος 4.1.3 αντικαθίσταται ως ακολούθως: 

• 4.1.3 Στο Τμήμα Εγγειοβελτιωτικών και Υδραυλικών Έρ¬ 
γων του κλάδου Πολιτικών Μηχανικών προίσταται υπάλλη¬ 
λος Πανεπιστημιακής Εκπαίδευσης (ΠΕ) ήτου κλάδου Αγρο¬ 
νόμων Τοπογράφων Πανεπιστημιακής Εκπαίδευσης (ΠΕ) 

Η παράγραφος 4.1.5 αντικαθίσταται ως ακολούθως: 

• 4.1.5 Στο Τμήμα Εργαστηρίου προίσταται υπάλληλος 
του κλάδου Πολιτικών Μηχανικών Πανεπιστημιακής Εκπαί¬ 
δευσης (ΠΕ), ή Χημικών Μηχανικών Πανεπιστημιακής Εκπαί¬ 
δευσης (ΠΕ) ή Γεωλόγων, Πανεπιστημιακής Εκπαίδευσης 
(ΠΕ). 

Η παράγραφος 4.2.4 αντικαθίσταται ως ακολούθως: 

4.2.4. Στο Τμήμα Περιβάλλοντος προίσταται υπάλληλος 
του κλάδου Πολιτικών Μηχανικών, Αρχιτεκτόνων Μηχανικών, 
Ηλεκτρολόγων Μηχανολόγων Μηχανικών, Αγρονόμων Το¬ 
πογράφων Μηχανικών, Χημικών Μηχανικών, Μεταλλειολό- 
γων Μηχανικών, Χημικών, Βιολόγων, Φυσικών, Φυσιογνω¬ 
στών, Γεωλόγων, Γεωπόνων, Δασολόγων και Περιβαλλοντο- 
λόγων. 

Προστίθεται στο άρθρο 31 παράγραφος ως ακολούθως: 


6. Η σειρά αναγραφής ειδικοτήτων της αυτής κατηγορίας 
δεν αποτελεί αξιολόγηση αλλά απλή καταγραφή. 

Στο άρθρο 33 μετά το τέλος της πρώτης παραγράφου η ο¬ 
ποία αριθμείται ως 1 προστίθεται παράγραφος 2 ως ακολού¬ 
θως: 

2. Αρμοδιότητες που είχαν κατά νόμο οι Υπηρεσίες που υ- 
πήχθησαν στην Ν.Α. Λέσβου και δεν αναφέρονται ρητώς στο 
παρόντα Οργανισμό εξακολουθούν να ισχύουν και να α¬ 
σκούνται από τις καθ’ ύλην αρμόδιες Υπηρεσίες της Ν.Α. Λέ¬ 
σβου, εφόσον δεν έχουν αφαιρεθεί με νεώτερη νομοθετική 
ρύθμιση. 

Η παρούσα να δημοσιευθεί στην Εφημερίδα της Κυβερνή- 
σεως. 

Μυτιλήνη, 15 Οκτωβρίου 1997 

Ο Πρόεδρος του Ν.Σ. 

X. ΠΟΛΙΤΗΣ 

-♦- 

Αριθ. 9679 (2) 

Σύσταση Ν.Π. στο Δήμο Καμποχώρων Ν. Χίου με την επωνυ¬ 
μία «Σχολική Επιτροπή 2ου Νηπιαγωγείου Δήμου Καμπο¬ 
χώρων». 

Η ΑΝΑΠΛ/ΤΡΙΑ Δ/ΝΤΡΙΑ 
ΤΟΠ. ΑΥΤ/ΣΗΣ ΚΑΙ Δ/ΣΗΣ Ν. ΧΙΟΥ 

Έχοντας υπόψη: 

1. Τις διατάξεις α) της παρ. 8 του άρθρου 5του Ν. 1894/90 
«Για την Ακαδημία Αθηνών και άλλες εκπαιδευτικές διατά¬ 
ξεις» (Α' 110), β) το άρθρο 203 του Π.Δ. 419/95 (Δ.Κ.Κ.) καιγ) 
τις διατάξεις του Ν. 2503/97 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την Τοπ. Αυτ/ση 
και άλλες διατάξεις» (ΦΕΚ 107 Α'). 

2. Την αριθ. 233/97 απόφαση του Δημοτικού Συμβουλίου 
Καμποχώρων για τη σύσταση Σχολικής Επιτροπής. 

3. Την αριθμ. 1483/29.10.97 απόφαση του Γενικού Γραμ¬ 
ματέα Περιφέρειας Βορ. Αιγαίου, περί μεταβίβασης δικαιώ¬ 
ματος υπογραφής, αποφασίζουμε: 

Συνιστούμε στο Δήμο Καμποχώρων του Νομού Χίου Νομι¬ 
κό Πρόσωπο με την επωνυμία «Σχολική Επιτροπή 2ου Νηπια¬ 
γωγείου Δήμου Καμποχώρων». 

Σκοπός του Νομικού Προσώπου είναι: 
α) Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητος, θέρμανσης, φωτισμού, ύ¬ 
δρευσης, τηλεφώνου, αποχέτευσης, αναλωσίμων υλικών κλπ. 

β) Η εκτέλεση μικρών έργων για την επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη και βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργία του και γενικότερα τη λήψη 
όλων των μέτρων που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

Το Νομικό Πρόσωπο διοικείται από 5/μελές Διοικητικό Συμ¬ 
βούλιο αποτελούμενο από: 

α) Τον εκάστοτε Δήμαρχο ως Πρόεδρο ή Αντιδήμαρχο που 
ορίζει ο Δήμαρχος ως Πρόεδρο, 
β) Δύο Δημοτικούς Συμβούλους, 
γ) Τον Διευθυντή του Νηπιαγωγείου, 
δ) Ένα δημότη. Δεν υπάρχουν σύλλογοι γονέων και κηδε¬ 
μόνων. 

Τα μέλη του Δ.Σ.του Νομικού Προσώπου ορίζονται από το 
Δημοτικό Συμβούλιο. 

Η θητεία του Διοικητικού Συμβουλίου του Νομικού Προσώ- 

που λήγει με τη λήξη της παρούσας διοικητικής περιόδου. Η 
θητεία των μελών του Δ.Σ. ακολουθεί τη Δημοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμμα¬ 
τέα. 

Πόροι του Νομικού Προσώπου είναι: 

α) Κάθε ετήσια επιχορήγηση του Κράτους. 

β) Κάθε είδους εισφορές, δωρεές, κληρονομιές κληροδο¬ 
σίες. 

γ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

δ) Πρόσοδοι από την περιουσία του. 

ε) Ετήσια επιχορήγηση του Δήμου. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει από τον Αντιπρόε¬ 
δρο. 

Με την απόφαση αυτή δενπροκαλείται δαπάνη στους Προ¬ 
ϋπολογισμούς του Δήμου ή του Κράτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 5 Δεκεμβρίου 1997 

Με εντολή Γ.Γ. Περιφέρειας 
Η Αναπληρώτρια Διευθύντρια 
ΒΑΣΙΛΙΚΗ ΜΠΑΛΑΣΚΑ 
-Φ- 

Αριθ. 10341 (3) 

Σύσταση Ν.Π. στο Δήμο Ομηρούπολης Ν. Χίου με την επω¬ 
νυμία «Σχολική Επιτροπή 3ου Δημοτικού Σχολείου Βρο- 
ντάδου». 

Η ΑΝΑΠΛ/ΤΡΙΑ Δ/ΝΤΡΙΑ 
ΤΟΠ. ΑΥΤ/ΣΗΣ ΚΑΙ Δ/ΣΗΣ Ν. ΧΙΟΥ 

Έχοντας υπόψη: 

1. Τις διατάξεις α)τηςπαρ. 8του άρθρου 5του Ν. 1894/90 
«Για την Ακαδημία Αθηνών και άλλες εκπαιδευτικές διατά¬ 
ξεις» (Α' 110), β) το άρθρο 203 του Π.Δ. 410/95 (Δ.Κ.Κ.) καιγ) 
τις διατάξεις του Ν. 2503/97 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την Τοπ. Αυτ/ση 
και άλλες διατάξεις» (ΦΕΚ 107 Α'). 

2. Την αριθ. 206/97 απόφαση του Δημοτικού Σύμβουλίου 
Ομηρούπολης για τη σύσταση Σχολικής Επιτροπής 3ου Δη¬ 
μοτικού Σχολείου Βροντάδου. 

3. Την αριθμ. 1483/29.10.97 απόφαση του Γενικού Γραμ¬ 
ματέα Περιφέρειας Βορ. Αιγαίου, περί μεταβίβασης δικαιώ¬ 
ματος υπογραφής, αποφασίζουμε: 

Συνιστούμε στο Δήμο Ομηρούπολης του Νομού Χίου ί¬ 
διο Νομικό Πρόσωπο με την επωνυμία «Σχολική Επιτροπή 
3ου Δημοτικού Σχολείου Βροντάδου». 

Σκοπός του Νομικού Προσώπου είναι η διαχείριση των πι¬ 
στώσεων που διατίθενται για την κάλυψη των δαπανών λει¬ 
τουργίας του αντίστοιχου σχολείου (θέρμανσης, φωτισμού, ύ¬ 
δρευσης, τηλεφώνου, αποχέτευσης, αγοράς αναλωσίμων υλι¬ 
κών κλπ), η αμοιβή καθαρίστριας, η εκτέλεση έργων για την 
επισκευή και συντήρηση του αντίστοιχου σχολείου, και του κά¬ 
θε είδους εξοπλισμού του, η εισήγηση προς τη Δ/νση Α/θμιας 
Εκπαίδευσης για τον εφοδιασμό από τον Οργανισμό Σχολικών 
Κτιρίων του αντίστοιχου σχολείου με έπιπλα και εξοπλιστικά εί¬ 
δη και από το Υπουργείο Εθνικής Παιδείας και Θρησκευμάτων 
με βιβλία για την αντίστοιχη σχολική βιβλιοθήκη, η διαχείριση 
των εσόδων από την ενδεχόμενη εκμετάλλευση του σχολικού 
κυλικείου, καθώς και η λήψη κάθε άλλου μέτρου που κρίνεται α¬ 
ναγκαίο για τη στήριξη της διοικητικής λειτουργίας της σχολι¬ 
κής μονάδας. 

Το ανωτέρω Νομικό Πρόσωπο θα διοικείται από 5/μελές Δι¬ 
οικητικό Συμβούλιο που θα αποτελείται από: 


Τον εκάστοτε Διευθυντή του 3ου Δημοτικού Σχολείου. 

Έναν εκπρόσωπο γονέων. 

Ένα δημότη και 

Δύο Δημοτικούς Συμβούλους. 

Η θητεία του Διοικητικού Συμβουλίου του Νομικού Προσώ¬ 
που λήγει με τη λήξη της παρούσας δημοτικής περιόδου. Η 
θητεία των μελών του Διοικητικού Συμβουλίου ακολουθεί τη 
δημοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμμα¬ 
τέα. 

Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κληροδο¬ 
σίες. 

δ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

ε) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον Αντι¬ 
πρόεδρο. 

Με την απόφαση αυτή δεν προκαλείται επί πλέον δαπάνη 
στον Προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 8 Δεκεμβρίου 1997 

Με εντολή Γ.Γ. Περιφέρειας 
Η Αναπληρώτρια Διευθύντρια 
ΒΑΣΙΛΙΚΗ ΜΠΑΛΑΣΚΑ 

-♦- 

Αριθ. 8639 (4) 

Κατάργηση Ν.Π. στο Δήμο Ομηρούπολης Ν. Χίου με την ε¬ 
πωνυμία «Σχολική Επιτροπή 3ου Νηπιαγωγείου και 3ου 
Δημοτικού Σχολείου Βροντάδου». 

Η ΑΝΑΠΛ/ΤΡΙΑ Δ/ΝΤΡΙΑ 
ΤΟΠ. ΑΥΤ/ΣΗΣ ΚΑΙ Δ/ΣΗΣ Ν. ΧΙΟΥ 

Έχοντας υπόψη: 

1. Τις διατάξεις α) της παρ. 8 του άρθρου 5 του Ν. 1894/90 
«Για την Ακαδημία Αθηνών και άλλες εκπαιδευτικές διατά¬ 
ξεις» (Α' 110), β) το άρθρο 203 του Π.Δ. 410/95 (Δ.Κ.Κ.) καιγ) 
τις διατάξεις του Ν. 2503/97 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την Τοπ. Αυτ/ση 
και άλλες διατάξεις» (ΦΕΚ 107 Α'). 

2. Την αριθ. 73/1991 απόφαση του Δημοτικού Συμβουλίου 
Ομηρούπολης για σύσταση Σχολικής Επιτροπής 3ου Νηπια¬ 
γωγείου και 3ου Δημοτικού Σχολείου Βροντάδου (ΦΕΚ 
540/Β/19.7.91). 

3. Το γεγονός ότιτο 3ο Νηπιαγωγείο δεν συστεγάζεται πλέ¬ 
ον με το 3ο Δημοτικό Σχολείο Βροντάδου. 

4. Την αριθ. 206/97 απόφαση του Δ.Σ. Δήμου Ομηρούπο¬ 
λης για την κατάργηση της Σχολικής Επιτροπής 3ου Νηπια¬ 
γωγείου και 3ου Δημοτικού Σχολείου Βροντάδου. 

5. Την αριθμ. 1483/29.10.97 απόφαση του Γενικού Γραμ¬ 
ματέα Περιφέρειας Βορ. Αιγαίου, περί μεταβίβασης δικαιώ¬ 
ματος υπογραφής, αποφασίζουμε: 

Καταργούμε στο Δήμο Ομηρούπολης, Νομικό Πρόσωπο 
με την επωνυμία «Σχολική Επιτροπή 3ου Νηπιαγωγείου και 
3ου Δημοτικού Σχολείου Βροντάδου», διότι τα ανωτέρω σχο¬ 
λεία δεν συστεγάζονται πλέον. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή δεν θα προκαλέσει δαπάνη στους Προϋ¬ 
πολογισμούς του Δήμου ή του Κράτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 5 Δεκεμβρίου 1997 

Με εντολή Γ.Γ. Περιφέρειας 
Η Αναπληρώτρια Διευθύντρια 
ΒΑΣΙΛΙΚΗ ΜΠΑΛΑΣΚΑ 

- ♦ - 

Αριθ. 19791/96 (δις) & 19792/96 (δις) (5) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΝΤΟΝΥΙ_. 

ΕΘΝΙΚΟΣ ΟΡΓΑΝΙΣΜΟΣ φΑΡΜΑΚΩΝ 

Με τις αποφάσεις αρ. 19791/96 & 19792/96/5.12.97 του 
ΕΟΦ χορηγήθηκε, βάσει των διατάξεων του άρθρ. 3 παρ. 

1 της Κοινής Υπουργικής Απόφασης Α6/9392/91, άδεια 
κυκλοφορίας στο φαρμακευτικό ιδιοσκεύασμα ΑΝ- 
ΤΟΝΥί. 

Μορφές: Δισκία 10Οπιρ/ΤΑΒ & 300πΐ9/ΤΑΒ 
Δικαιούχου σήματος: ΑΒΤΗυΒ Η. ΟΟΧ & Οο ΠΌ ΕΝΟ- 
Ι_ΑΝϋ 

Υπεύθυνου κυκλοφορίας: ΗΟΕΟΗ5Τ ΜΑΡΙΟΝ Ρθυ38Ε1_ 
ΑΒΕΕ. 

Αθήνα, 5 Δεκεμβρίου 1997 

Ο Πρόεδρος 
ΓΕΡ. ΚΑΒΒΑΔ1ΑΣ 
-♦- 

Αριθ. 39521 /96/δις ( 6 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΑΒΑΟΕΤΑΜΟΙ_/ΕΙ_ΡΕΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 39521/96, 29222/96, 29223/96, 
29224/96, 29225/96 χορηγήθηκε, βάσει των διατάξεων του 
άρθρ. 3 παρ. 1 της Κοινής Υπουργικής Απόφασης 
Α6/9392/91, άδεια κυκλοφορίας στο φαρμακευτικό ιδιοσκεύ¬ 
ασμα ΡΑΡΑΟΕΤΑΜΟί/ΕΓΡΕΝ 
Μορφές: 

α) Δισκία δΟΟπιρ/ΤΑΒ 
β) Ελιξήριο 120ηΊς|/5ΜΙ_ 

γ) Υπόθετα 125πΐ9/δυΡ, 250πΐ9/5υΡ & 500πΐ9/5υΡ. 

Δικαιούχου: ΕΙΡΕΝ ΑΕ 

Υπευθύνου κυκλοφορίας: ΕΙ_ΡΕΝ ΑΕ 

Αθήνα, 11 Δεκεμβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- « - 

Αριθ. 40296/96 (δις) (7) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΗΑΒΜΟΝΕΤΤΕ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 40296/96/5.11.97 του ΕΟΦ χορηγήθη¬ 
κε, βάσει των διατάξεων του άρθρ. 3 παρ. 1 της Κοινής Υ¬ 
πουργικής Απόφασης Α6/9392/91, άδεια κυκλοφορίας στο 
φαρμακευτικό ιδιοσκεύασμα ΗΑΒΜΟΝΕΤΤΕ 


Μορφή: Δισκία ζαχαρόπηκτα ( 0 .075+0. 020 )πΐ 9 /ΤΑΒ 
Δικαιούχου σήματος: ν\/ΥΕΤΗ ΡΗΑΒΜΑ ΟΜΒΗ ΟΕΒΜΑΝΥ 
Υπεύθυνου κυκλοφορίας: ΙΛ/ΥΕΤΗ ΗΕΓΓΑ3 ΕΠΕ 
Αθήνα, 5 Δεκεμβρίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. 11429 (δις) (8) 

Χορήγηση άδειας κυκλοφορίας στο Τρόφιμο Ειδικής Δια¬ 
τροφής ΑίΡΑΒΕ, τροποποιημένο γάλα για την επανασί- 
τηση βρεφών με διάρροια. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 11429/8.12.97 του ΕΟΦ χορηγήθη¬ 
κε, βάσει των διατάξεων του άρθρ. 6 της παρ. 3 της Υπουργι¬ 
κής Απόφασης Α2γ/οικ. 5350/86, άδεια κυκλοφορίας στο Τρό¬ 
φιμο Ειδικής Διατροφής ΑΓΡΑΒΕ, τροποποιημένο γάλα για 
την επανασίτηση βρεφών με διάρροια 
Μορφή: Σκόνη 

Υπεύθυνου κυκλοφορίας: ΛΟΥΜΙΔΗΣΑΕ-ΤΡΟΦΙΜΑ ΠΟΤΑ 
Αθήνα, 8 Δεκεμβρίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. 17805/96 (δις) (9) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΒΙΟΟΙΑνίϋ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 17805, 14768, 14769/8.12.97 του 
ΕΟΦ χορηγήθηκε, βάσει των διατάξεων του άρθρ. 3 της παρ. 

1 της Κοινής Υπουργικής Απόφασης Α6/9392/91, άδεια κυκλσ 
φορίας στο φαρμακευτικό ιδιοσκεύασμα ΒΙΟΟΓΑνίϋ 
Μορφή: Δισκία επικαλυμένα με υμένιο (500+125)ΜΟ/ΤΑΒ 
Σκόνη για πόσιμο εναιώρημα (125+31.25) ΜΘ/5ΜΙ & 
(250+62.5) ΜΘ/5ΜΙ 

Δικαιούχου: ΒΙΟΟΗΕΜΙΕ ΟΕ8. Μ.Β.Η. ΑϋδΤΒΙΑ 
Υπεύθυνου κυκλοφορίας: ΒΙΟΟΗΕΜΙΕ ΘΕ3. Μ.Β.Η. 
ΑυδΤΒΙΑ 

Αθήνα, 8 Δεκεμβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. 9547 (δις) (10) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΕϋΑΝΕ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 9547/5.11.97 του ΕΟΦ χορηγήθηκε, 
βάσει των διατάξεων του άρθρ. 3 παρ. 1 της Κοινής Υπουργι¬ 
κής Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΜΕϋΑΝΕ 
Μορφή: Δισκία ζαχαρόπηκτα (0.075+0.020 )γπ 9/ΤΑΒ 
Δικαιούχου σήματος: 30ΗΕΒΙΝΘ ΑΘ ΒΕΒϋΝ ΘΕΒΜΑΝΥ 
Υπεύθυνου κυκλοφορίας: «30ΗΕΡΑ»Γ. ΠΑΝΑΓΑΚΗΣ&ΣΙΑΟΕ 

Αθήνα, 5 Δεκεμβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



